text: Kostnaður: Brúgv og landslag: umleið 50 mill. kr.
text: #000000
text: Brúgvin fellur væl inn í landslagið, og hon bindur saman økini norðan- og sunnanfyri Sandá, eins og løgarsteinarnir gjørdu í fornum tíðum. Brúgvin stendur á trimum beinum, sum ímynda gomlu løgarsteinarnar, meðan sambindingin millum teir – koyribreytin – lýsir menningina í undirstøðukervinum. Har tú áður mátti loypa stein av steini, kanst tú nú ganga ella koyra.
text: #000001
text: Miðað er eftir, at brúgvin ávirkar umhvørvið sum minst. Hon er tí gjørd so einføld, at hon sýnist sum ein rennistrongur tvørtur um ánna. Brúgvin hevur ein lítlan hæddarmun á 0,6% við jøvnum halli frá norðursíðuni og suðureftir.
text: #000002
text: Brúgvin er bygd upp við trimum beinum, ið standa á fundamentum, ið eru fjald í lendinum. Íblásturin til uppbygnaðin í beinunum undir brúnni er frá bondunum í føroyska bátinum og kropsbygnaðinum á stóru djórunum í høvunum kring okkum.
text: #000003
text: Brúgvin er teknað sum ein opin og mjá konstruktión, ið klárar stórt spenni og eisini er harðfør, tá talan er um dygd og haldgóðsku. Vit hava gjørt av at gera eina mjáa brúgvaloysn, sum bindur økið saman. Hetta er eydnast við eini kompositkonstruktión. Brúgvin er uppbygd við betongbeinum, ið bera ein stálkassa. Á hendan verður lagdur ein betongflati, sum verður undir koyrivegnum. Statiski uppbygnaðurin ger, at beinini kunnu gerast lutfalsliga mjá og skapast sum lívfrøðiligar skurðmyndir undir brúnni. Við at gera brúnna á hendan hátt, verður tilgongdin í byggitíðini umhvørvisliga røtt, og brúgvin gerst ein ferðslutrygg loysn.
text: #000004
text: Brúgvin og landslagið báðumegin ánna verða uppbygd soleiðis, at ein størri samanhangur verður millum báðar síðurnar av brúnni. Soleiðis fæst eitt betri framhald av býnum fyri koyrandi ferðsluna, eygleiðarar, íbúgvar í økinum eins og tey, ið spáka í náttúruvakra økinum.
text: #000005
text: Á báðum síðum er lendið endurskapað og tað eru gjørdir størri og smærri heyggjar, ið skapa framhald av landslagnum, so alt sæst sum ein heild, ið einfalda brúgvin nágreinar og undirbyggir við einføldum loysnum og endurtøkum, ið eyðkenna verkfrøðingalistina innan brúgvabygging.
text: #000006
text: Vit gera dreymar til arkitektur
text: #000007